Sal jou gade self kan 'vlieg'? - ProVérte | Wealth and Risk Management in the Western Cape
Will your spouse be able to "fly" solo?
Published by proverte_admin at October 28, 2020
'n Ramp wag as die een wat die geld alleen bestuur, sterf
Op 17 Januarie 2009, ná sowat 48 uur se opleiding, onderneem ek niksvermoedend 'n solovlug in 'n Cessna 172 wat in die langste twee uur van my lewe sou ontaard, en was dit nie vir 'n groot dosis geluk (of beskerm- engele) en 'n bietjie kophou nie, kon dit baie maklik in my laaste dag op aarde ontaard het.
Hierdie stelsel werk baie goed . . . totdat die spreekwoordelike vlieënier op 8 000 voet 'n hartaanval kry. Wat dan gebeur, is dat die kontrole van die vliegtuig (waarvan sommige op 'n egalige koers is en ander reeds in 'n onbeheerde stol) aan die niksvermoedende passasier (die vrou) oorhandig word – met 'n dikwels katastrofiese uitkoms.
Dit maak min sin om bates in jou eie naam te vergader, bykans geen bates in jou vrou se naam te laat akkumuleer nie, maar dan wanneer jy die dag sterf alles aan haar te bemaak. Dink daaroor. Wat jy in praktyk sê, is: "Ek vertrou jou nie met die bates terwyl ek nog hier is om 'n ogie daaroor te hou en jou besluite te lei nie, maar die dag as ek weg is, dan kan jy maar met die familie-welvaart maak soos jy goeddink." Dit is bloot onlogies.
Deur nie bates in jou gade se naam te laat vestig nie (in die afwesigheid van 'n trust) verloor jy beduidende belastingvoordele.
In situasies waar daar 'n patriarg is wat byvoorbeeld self die gesin se beleggings bestuur terwyl die gade geen belangstelling of kennis van beleggings het nie, is daar dikwels 'n algehele wanbalans tussen die persoon wat die beleggings erf se aptyt vir risiko en hoe die beleggings in praktyk saamgestel is. In die afwesigheid van ingryping deur bekwame mense met goeie bedoelings lei hierdie situasie dikwels tot probleme met beleggersgedrag (gewoonlik vrees, maar soms ook gulsigheid) met gevolglike groot verliese.
Vra vir enige vrou wie se man onlangs gesterf het. Die eerste paar maande is soos 'n wasigheid.
Die vermoë om rasionele besluite te neem, is in dié tyd drasties laer en hulle is dikwels maklike prooi vir mense met minder goeie bedoelings.
Daar is wel (amper sonder uitsondering) 'n geneigdheid om hul vaardigheid op die gebied van portefeuljesamestelling en beleggingsbestuur te oorskat omdat hulle nie 'n behoorlike maatstaf vir prestasie-beoordeling het wat moontlik die teendeel kan bewys nie. Die grootste tekortkoming is egter by die meer komplekse elemente van finansiële beplanning, soos die organisasie van strukture, die vermyding van belastings (inkomste-, kapitaalwins-, boedel- en selfs dividendbelasting) en ordelike erfopvolging.